Kopīgs priekšlikums PADOMES REGULA, ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju /* JOIN/2012/05 final - 2012/0058 (NLE) */





PASKAIDROJUMA RAKSTS (1) Padomes Regula (EK) Nr. 147/2003 par dažiem ierobežojošiem pasākumiem attiecībā uz Somāliju[1] nosaka vispārēju aizliegumu sniegt tehniskas konsultācijas, palīdzību, apmācības, finansējumu vai finansiālu palīdzību, kas saistīta ar militārām darbībām, jebkādai personai, uzņēmumam vai organizācijai Somālijā. (2) Apvienoto Nāciju Organizācijas Drošības padome 2012. gada 22. februārī pieņēma Rezolūciju 2036 (2012), kuras 22. pantā tā aicina dalībvalstīm pieņemt pasākumus, lai novērstu kokogļu tiešu vai netiešu importu no Somālijas. (3) Padome ir panākusi politisku vienošanos, lai pieņemtu jaunu Padomes Lēmumu, ar ko groza Lēmumu 2010/231/KĀDP, lai noteiktu aizliegumu kokogļu tiešam vai netiešam importam no Somālijas uz Savienību. (4) Šis pasākums ir Līguma par Eiropas Savienības darbību darbības jomā, un tādēļ ir nepieciešamas Savienības līmeņa reglamentējošas darbības šā pasākuma īstenošanai, jo īpaši – lai nodrošinātu to, ka uzņēmēji visās dalībvalstīs to piemēro vienādi. (5) Tādēļ attiecīgi būtu jāgroza Padomes Regula (EK) Nr. 147/2003. 2012/0058 (NLE) Kopīgs priekšlikums PADOMES REGULA, ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. panta 1. punktu, ņemot vērā Padomes Lēmumu 2010/231/KĀDP (2010. gada 26. aprīlis) par ierobežojošiem pasākumiem pret Somāliju[2], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā (1) Padomes Regula (EK) Nr. 147/2003 (2003. gada 27. janvāris) par dažiem ierobežojošiem pasākumiem attiecībā uz Somāliju[3] nosaka vispārēju aizliegumu sniegt tehniskas konsultācijas, palīdzību, apmācības, finansējumu vai finansiālu palīdzību, kas saistīta ar militārām darbībām jebkādai personai, uzņēmumam vai organizācijai Somālijā. (2) Apvienoto Nāciju Organizācijas Drošības padome 2012. gada 22. februārī pieņēma Rezolūciju 2036 (2012), kuras 22. pantā tā aicina visas ANO dalībvalstis pieņemt nepieciešamos pasākumus, lai novērstu kokogļu tiešu vai netiešu importu no Somālijas. (3) Padome 2012. gada … martā pieņēma Padomes Lēmumu 2012/…/KĀDP, ar ko groza Lēmumu 2010/231/KĀDP, lai noteiktu aizliegumu kokogļu tiešam vai netiešam importam no Somālijas uz Savienību. (4) Šis pasākums ir Līguma par Eiropas Savienības darbību darbības jomā, un tādēļ ir nepieciešamas Savienības līmeņa reglamentējošas darbības šā pasākuma īstenošanai, jo īpaši – lai nodrošinātu to, ka uzņēmēji visās dalībvalstīs to piemēro vienādi. (5) Tādēļ attiecīgi būtu jāgroza Padomes Regula (EK) Nr. 147/2003, IR PIEŅĒMUSI ŠO REGULU. 1. pants Regulu (EK) Nr. 147/2003 groza šādi. 1) Iekļauj šādu 3.b pantu: "3.b pants 1. Aizliegts: (a) importēt kokogles uz Savienību, ja: i) to izcelsme ir Somālijā vai ii) tās ir eksportētas no Somālijas; (b) pirkt kokogles, ja tās atrodas vai to izcelsme ir Somālijā; (c) transportēt kokogles, ja to izcelsme ir Somālijā vai ja tās ir eksportētas no Somālijas uz jebkuru citu valsti; un (d) tieši vai netieši sniegt finansējumu vai finansiālo palīdzību, kā arī apdrošināšanu un pārapdrošināšanu saistībā ar a), b) un c) apakšpunktā minētajām precēm. 2. Šajā pantā “kokogles” ir II pielikumā uzskaitītie produkti. 3. Aizliegumus, kas noteikti 1. punktā, nepiemēro to kokogļu iegādei vai transportam, kas eksportētas no Somālijas līdz 2012. gada 22. februārim." 2) Regulas 2.a pantā, 6.a pantā un 7.a panta 1. punktā atsauci uz pielikumu aizstāj ar atsauci un I pielikumu. 3) Pielikumu pārdēvē par "I pielikumu" un aizstāj ar tekstu šīs regulas I pielikumā. 4) Tekstu šīs regulas II pielikumā pievieno kā II pielikumu. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs I PIELIKUMS "I pielikums Tīmekļa vietnes, kurās atrodama informācija par kompetentajām iestādēm un adrese paziņojumu nosūtīšanai Eiropas Komisijai BEĻĢIJA http://www.diplomatie.be/eusanctions BULGĀRIJA http://www.mfa.government.bg ČEHIJAS REPUBLIKA http://www.mfcr.cz/mezinarodnisankce DĀNIJA http://um.dk/da/politik-og-diplomati/retsorden/sanktioner/ VĀCIJA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html IGAUNIJA http://www.vm.ee/est/kat_622/ ĪRIJA http://www.dfa.ie/home/index.aspx?id=28519 GRIEĶIJA http://www1.mfa.gr/en/foreign-policy/global-issues/international-sanctions.html SPĀNIJA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx FRANCIJA http://www.diplomatie.gouv.fr/autorites-sanctions/ ITĀLIJA http://www.esteri.it/UE/deroghe.html KIPRA http://www.mfa.gov.cy/sanctions LATVIJA http://www.mfa.gov.lv/en/security/4539 LIETUVA http://www.urm.lt/sanctions LUKSEMBURGA http://www.mae.lu/sanctions UNGĀRIJA http://www.kormany.hu/download/5/35/50000/ENSZBT-ET-szankcios-tajekoztato.pdf MALTA http://www.doi.gov.mt/EN/bodies/boards/sanctions_monitoring.asp NĪDERLANDE http://www.minbuza.nl/sancties AUSTRIJA http://www.bmeia.gv.at/view.php3?f_id=12750&LNG=en&version= POLIJA http://www.msz.gov.pl PORTUGĀLE http://www.min-nestrangeiros.pt RUMĀNIJA http://www.mae.ro/index.php?unde=doc&id=32311&idlnk=1&cat=3 SLOVĒNIJA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVĀKIJA http://www.foreign.gov.sk SOMIJA http://formin.finland.fi/kvyhteistyo/pakotteet ZVIEDRIJA http://www.ud.se/sanktioner APVIENOTĀ KARALISTE www.fco.gov.uk/competentauthorities Adrese paziņojumu nosūtīšanai Eiropas Komisijai: European Commission Service for Foreign Policy Instruments (FPI) Office EEAS 02/309 B-1049 Bruxelles/Brussel (Belgium) E-pasts: relex-sanctions@ec.europa.eu " II PIELIKUMS "II pielikums Produkti, kas ietilpst jēdzienā "kokogles" HS kods Apraksts 4402 Aglomerētas vai neaglomerētas kokogles (ieskaitot riekstu vai riekstu čaumalu kokogles)" [1] OV L 24, 29.1.2003., 2. lpp. [2] OV L 105, 27.4.2010., 17. lpp. [3] OV L 24, 29.1.2003., 2. lpp.